Държавен вестник, бр. 58, 2025 г., стр. 51

БРОЙ  58	
Д Ъ Р Ж А В Е Н  В Е С Т Н И К 	
СТР.  51   
9. да изготвя анализи, сведения, справки и 
информации по числения и качествения отчет 
за окомплектоването на ротата със сержанти 
(старшини) и войници (матроси);
10. да организира своевременното и точно 
свеждане на заповедите и разпорежданията 
на командира на ротата (батареята) до под­
чинените и да следи за тяхното изпълнение;
11. да участва в изготвянето на графиците 
за ползване на годишния отпуск на сержантите 
(старшините) и войниците (матросите) и след 
утвърждаването им от командира на ротата 
(батареята) да следи за тяхното изпълнение;
12. да оказва контрол и помощ при подго­
товката на личния състав от денонощния на­
ряд, да проверява ежеседмично изпълнението 
на службата и да докладва на командира на 
ротата (батареята);
13. да проверява два пъти в седмицата вът­
решния ред и изпълнението на вътрешната 
служба в ротата (батареята);
14. да следи за външния вид и спазването на 
правилата за носене на униформеното облек­
ло от сержантите (старшините) и войниците 
(матросите) от ротата (батареята);
15. да контролира правилното използване, 
съхранение и опазване на числящото се въо­
ръжение и ППС в ротата (батареята);
16. да следи за недопускане нарушения на 
дисциплината и за спазване на етичните норми 
на поведение от сержантите (старшините) и 
войниците (матросите) от ротата (батареята);
17. да разпределя равномерно и пропор­
ционално дежурствата по служба между 
взводовете; 
18. да разпределя дежурствата между сер­
жантите (старшините), с изключение на тези, 
които по длъжностно разписание са назначени 
за командири на взводове; 
19. в работни дни да приема 30 минути 
преди развода денонощния наряд за проверка, 
преглед и инструктаж; след отстраняване на 
откритите нередности изпраща личния състав 
на ротата (батареята) на развод и представя 
на новия оперативен дежурен (дежурен по во­
енно формирование) сведението за наличието 
и разхода на ротата (батареята).
Логистик на рота (батарея)
Чл. 214. (1) Логистикът на рота (батарея) е 
подчинен на командира на ротата (батареята) 
и на неговите заместници. 
(2) Логистикът на ротата (батареята) е 
пряк началник на войниците (матросите) от 
ротата (батареята).
Чл. 215. Логистикът на ротата (батареята) 
е длъжен:
1. да осигурява занятията по подготовка 
на ротата (батареята) и лично да провежда 
занятия по разпореждане на командира на 
ротата (батареята);
2. да получава и преглежда постъпващите 
в ротата (батареята) оръжие, снаряжение и 
имущество;
3. да води отчета на личния състав (прило­
жение № 16) и отчетността на имуществото 
в ротата (батареята);
4. да знае наличността и да контролира 
правилното използване, съхраняване и опаз­
ване на материалните ресурси;
5. да се грижи за набавянето на материали 
и инструменти за ремонт на вещевото имуще­
ство на личния състав на ротата (батареята);
6. да разпределя мероприятията за работа 
между взводовете;
7. да изисква от подчинените си военно­
служещи спазването на правилата за външния 
вид и носенето на униформеното облекло;
8. да изготвя и да представя заявка при 
дежурния по хранителен блок за запазване 
на храна на военнослужещите, намиращи се 
в наряд или извън военното формирование;
9. да организира и контролира поддържа­
нето на вътрешния ред, както и чистотата в 
помещенията и в района на ротата;
10. да контролира спазването на режима 
за използване на отоплителните инсталации, 
уреди и електрически апарати;
11. да докладва на командира на ротата за 
всички нарушения в ротата;
12. да сверява ежемесечно числящите му 
се материални ресурси в звеното за финансов 
отчет, като резултатите се вписват в отчетните 
книги/картони.
Чл. 216. Логистикът на ротата изпълнява 
задълженията по чл. 213, т. 17, 18 и 19, когато 
в длъжностното разписание на военното фор­
мирование няма длъжност ,,Главен сержант 
на рота“.
Завеждащ хранилище (склад)
Чл. 217. Завеждащият хранилище (склад) е 
подчинен на заместник-командира на батальо­
на (дивизиона, ескадрилата) по логистиката и 
съответния началник на отделение в щаба на 
батальона (дивизиона, ескадрилата) съгласно 
длъжностното разписание на военното фор­
мирование.
Чл. 218. Завеждащият хранилище е длъжен:
1. да познава номенклатурата, количество­
то и качеството на материалните ресурси, за 
които отговаря;
2. да познава правилата по приемането, 
съхранението, раздаването и сдаването на 
материалните ресурси;
3. при приемането на материалните ресурси 
да се убеди в тяхната наличност, комплектност 
и качествено състояние;
4. да провежда мероприятия за предпазване 
на отбранителните продукти и материалните 
ресурси от повреждане и унищожаване;